Skalkeskjul

Skalkeskjul er noe som brukes til å lede oppmerksomheten bort fra, som dekker over, unnskylder ens virkelige hensikter eller motiver; kamuflasje. En metafor som kan benyttes om skalkeskjul er fikenbladet. Skalkeskjul gir individer, grupper, organisasjoner og stater muligheten til å få fokuset bort fra virkeligheten, eller bruke det for å oppnå ønsket effekt uten at man selv, gruppen eller organisasjonen blir skadelidende. Et skalkeskjul kan ofte bli benyttet for å kamuflere en transaksjon mellom selskaper eller organisasjoner, hvor selve transaksjonen skjer gjennom underselskaper for å dekke over hvem man faktisk gjør en transaksjonen med. Et uttrykk man ofte hører om i det daglige er dekkoperasjoner som ofte benyttes for å beskrive saker hvor noen søker å dekke over noe. Dekkoperasjoner benyttes gjerne når man snakker om hendelser knyttet til skalkeskjul i sikkerhetspolitikk eller kommersiell virksomhet. "Dekkoperasjon er skjulte aktiviteter iverksatt for å påvirke politiske, økonomiske eller militære forhold i et annet land. Den definerende karakteristikken til dekkoperasjoner er at sponsors/utøvers identitet og innblanding skal være skjult i den forstand at det verken er åpenbart eller anerkjennes offentlig. Troverdig benektelse er en kritisk del av dekkoperasjoner." I militær sammenheng bruker man ofte begrepet fordekte operasjoner.

Historiske eksempler 

I krigen mellom Russland og Ukraina, først i 2014 og deretter i 2022, har det blitt hevdet at Russland har benyttet fordekte operasjoner gjennom påvirkningsoperasjoner for å etablere et påskudd for å gjennomføre militære operasjoner i Ukraina. Media, spesielt sosiale medier, benyttes aktivt for å etablere et skalkeskjul i påvirkningsoperasjoner gjennom å spre desinformasjon og misinformasjon for å påvirke narrativet til sin fordel.
 

Ifølge Dagsavisen hevdet den britiske opposisjonen tidlig i 2022 at den daværende statsministeren Boris Johnson bedrev et skalkeskjul gjennom å oppheve covid-restriksjoner i Storbritannia for å dra oppmerksomheten fra media og andre bort fra den pågående etterforskningen om seg selv. Et annet eksempel er Watergate-skandalen, hvor den amerikanske presidenten Richard Nixon og hans administrasjon brukte skalkeskjul for å skjule sin deltagelse i et innbrudd i Watergate bygningen hos Det demokratiske partis nasjonale komité. President Nixon sto i fare for å bli stilt til riksrett, og valgte derfor å gå av som president i 1974 på grunn av at hans forsøk på å dekke over innbruddet ble avslørt.

Referanser 

Ord og uttrykk